|  |
| --- |
| +\*xfs\*pvs\*Akl\*cvA\*xBj\*tCi\*ssq\*rgE\*ogi\*Eii\*pBk\*-+\*yqw\*psc\*izl\*cjc\*xag\*ycf\*zbF\*Bjq\*obE\*uyb\*zew\*-+\*eDs\*cEy\*ors\*lyd\*lyd\*Dcb\*sxj\*bvB\*bmk\*Doa\*zfE\*-+\*ftw\*llc\*aba\*Bhk\*Aln\*xkr\*utw\*BnB\*taj\*xwo\*onA\*-+\*ftA\*Bjn\*obc\*xdA\*azq\*uDB\*wek\*vlx\*yCf\*ojD\*uws\*-+\*xjq\*Amj\*lti\*uzB\*BxE\*onw\*vym\*ncy\*llj\*twr\*uzq\*- |

KLASA: 311-01/24-01/01

URBROJ: 2177-1-26-01-24-1

Požega, 17.07.2024.

Na temelju članka 18. Statuta Javne vatrogasne postrojbe Grada Požege, URBROJ:466-08-21-1 od 18. kolovoza 2021. godine, Vatrogasno vijeće Javne vatrogasne postrojbe Grada Požege na 09. sjednici održanoj 17. srpnja 2024. godine donosi,

 CJENIK ZA OBRAČUN TROŠKOVA VATROGASNIH INTERVENCIJA

Članak 1.

Ovim cjenikom propisuje se način obračuna vatrogasnih intervencija, pri kojima nije bilo spašavanja iz neposredne životne opasnosti. Temeljem ovog cjenika, vatrogasna postrojba koja je obavila vatrogasnu intervenciju, podnosi zahtjev u roku 30 dana za nadoknadu troškova intervencije pravnoj osobi koja upravlja određenim subjektom na kojem je obavljena vatrogasna intervencija (Hrvatske ceste, Hrvatske autoceste ili koncesionar autoceste, vlasnik građevine, postrojenja).

Članak 2.

Prilikom obračuna troška vatrogasne intervencije uzima se u obzir se sve postupke vezane uz vatrogasnu intervenciju, osiguranje mjesta intervencije i sanaciju mjesta nezgode.

**Upotreba vatrogasnih vozila s opremom**

Članak 3.

Cijena korištenja vatrogasnih vozila određena je temeljem namjene i količine vatrogasne opreme koja se nalazi u njemu. Upotreba podrazumijeva vrijeme korištenja vatrogasnog vozila na intervenciji, računajući vrijeme od izlaska do povratka u vatrogasno spremište, a ne može biti obračunata manje od jednog sata. Sat korištenja vozila pokriva sve nastale troškove na vozilu i trošak upotrebe specijalne vatrogasne opreme koja je smještena u vozilu.

|  |  |  |  |
| --- | --- | --- | --- |
| Redni broj | Vrsta vozila | Mjerna jedinica | Cijena / € |
| 1. | Zapovjedno vozilo (ZV) | sat | 30,00€ |
| 2. | Vatrogasno vozilo navalno-tehničko (NVT) | sat | 70,00€ |
| 3. | Vatrogasna cisterna (AC) | sat | 70,00€ |
| 4. | Automatska i poluautomatska auto-ljestva 30 m (ALJ) | sat | 150,00€ |
| 5. | Malo tehničko vozilo (MTV) | sat | 40,00€ |
| 6. | Vozilo za prijevoz vatrogasaca i opreme (PVO) | sat | 40,00€ |

Članak 4.

Trošak upotrebe ostale opreme koja je korištena na intervenciji, a nije na popisu opreme vozila korištenih na intervenciji, obračunava se posebno, a ne može se obračunati manje od jednog sata. Sredstava za gašenje požara i sanaciju (pjenila, prah, apsorbenti i slično) zaračunavaju se prema količini koja je upotrijebljena na intervenciji, utrošeno se naplaćuje prema cjeniku dobavljača. Isto tako, sva oprema koja je oštećena ili uništena na intervenciji, naplaćuje se prema cjeniku proizvođača vatrogasne opreme.

|  |  |  |  |
| --- | --- | --- | --- |
| Redni. broj. | Vrsta opreme | Mjerna jedinica | Cijena / € |
| 1. | Prijenosni i prijevozni generator 2-40 Kw | sat | 50,00 € |
| 2. | Motorna vatrogasna pumpa ( 8/8, 16/8 ) s opremom | sat | 40,00 € |
| 3. | Elektro pumpa za ispumpavanje vode | sat | 20,00 € |
| 4. | Oprema za sprečavanje istjecanja opasnih tvari | sat | 80,00 € |
| 5. | Motorna pila za drvo | sat | 20,00 € |
| 6. | Motorna pila za metal i beton | sat | 20,00 € |
| 7. | Mobilni reflektor za rasvjetu 500 – 1000 W | sat | 10,00 € |
| 8. | Vatrogasne ljestve – kukače | sat | 15,00 € |
| 9. | Vatrogasne ljestve – rastegače | sat | 15,00 € |
| 10. | Vatrogasne ljestve – izvlačne | sat | 15,00 € |
| 11. | Prah | Kg |  |
| 12. | Pjenilo | Litra |  |
| 13. | CO2 | Kg |  |
| 14. | Aposorbent | Kg |  |

**Usluge vatrogasne postrojbe**

Članak 5.

Trošak usluga vatrogasne postrojbe obračunava se na način, da se nadoknadi obavljeni stručni rad vatrogasca, a ne manje od jednog sata. Amortizacija i utrošak goriva obračunava se kroz ukupne prijeđene kilometre vatrogasnih vozila

|  |  |  |  |
| --- | --- | --- | --- |
| Redni broj | Vrsta usluge | Mjerna jedinica | Cijena / € |
| 1. | Naknada za obavljeni rad vatrogasca | sat | 15,00 € |
| 2. | Prijeđeni kilometri vatrogasnim vozilom do 3 tone nosivosti. | Km | 1,00 € |
| 3. | Prijeđeni kilometri vatrogasnim vozilom preko 3 tone nosivosti. | Km | 2,00 € |
| 4. | Prijevoz vode autocisternom na području grada Požege | Kom | 15,00 € |
| 5. | Otvaranje vrata za pravne i fizičke osobe | Kom | 40,00 € |
| 6. | Punjenje boca s komprimiranim zrakom | Kom | 15,00 € |
| 7. | Protupožarni minimum, obuka pripadnika Civilne zaštite (pojedinačno) | Osoba/sat | 15,00 € |
| 8. | Prijevoz vode autocisternom (punjenje bazena na području grada) | Kom | 50,00 € |
| 9. | Skidanje gnijezda stršljena  | Kom | 50,00 € |
| 10. | Ispumpavanje | sat | 50,00 € |

Članak 6.

Zapovjednik ili voditelj vatrogasne intervencije vodi brigu da policija unese u zapisnik sudjelovanje vatrogasne postrojbe na osiguranju i sanaciji mjesta nezgode. Isto tako voditelj intervencije dužan je prikupiti sve podatke o sudionicima u nezgodi te broj polica osiguranja kako bi se izbjegli naknadni eventualni problemi kod naknade troškova intervencije.

Članak 7.

Za dijelove grada i prigradska naselja u kojima ne postoji vodovodna mreža , a do izgradnje iste, vrijede posebne odluke Upravnog vijeća JVP Požega o cijeni prijevoza vode. U određenim okolnostima pravo na korekciju cijene ima zapovjednik postrojbe.

Članak 8.

Ovaj Cjenik stupa na snagu danom objave na mrežnoj stranici [www.jvp-pozega.hr](http://www.jvp-pozega.hr), te oglasnoj ploči Javne vatrogasne postrojbe Grada Požege.

Predsjednik Vatrogasnog vijeća

JVP-a Grada Požege

Mile Raič, mag. ing. admin. chris.